**РАЗДЕЛ 2.**

**ОБРАЗЦИ НА ДОКУМЕНТИ, КАКТО И УКАЗАНИЕ ЗА ПОДГОТОВКАТА ИМ:**

**I. ОБРАЗЦИ НА ДОКУМЕНТИ:**

1. ОБРАЗЕЦ № 1 - Опис на представените документи;

2. ОБРАЗЕЦ № 2 – ЕЕДОП;

3. ОБРАЗЕЦ № 3 – Техническо предложение за изпълнение на поръчката;

4. ОБРАЗЕЦ № 4 - Декларация за конфиденциалност по чл. 102 от ЗОП;

5. ОБРАЗЕЦ № 5 - Ценово предложение на участника.

**II.** **УКАЗАНИЕ ЗА ПОДГОТОВКАТА НА ОБРАЗЦИТЕ**

* Всички документи, съдържащи се в офертата, следва да бъдат на български език.
* Документи, за които не е указано изрично в каква форма се представят (извън тези, които могат да бъдат само в оригинал), се прилагат в оригинал или в заверено от участника копие "Вярно с оригинала". Когато за документ е определено, че може да се представя чрез “заверено от участника копие”, за такъв се счита документ, при който върху копието на документа се съдържа текстът “Вярно с оригинала” и има собственоръчен подпис на представляващия участника и положен печат (ако има такъв).
* **Представените образци в документацията са задължителни за участниците. Ако офертата не е представена по приложените образци, Възложителят може да отстрани участника от процедурата, поради несъответствие на офертата с изискванията на документацията за участие (чл. 107, т.5 от ЗОП).**
* Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от Възложителя.
* Документите се представят в **запечатана непрозрачна опаковка**, съгласно указанията в настоящата документация.
* Когато изискванията по чл. 54, ал. 1, т.1, 2 и 7 и чл. 55, ал.1, т. 5 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата свързани с личното състояние, информацията се попълва в отделен ЕЕДОП за всяко лице или за някои от лицата. В тези случаи, когато се подава повече от един ЕЕДОП обстоятелствата свързани с критериите за подбор се съдържат само в ЕЕДОП подписан от лице, което може самостоятелно да представлява съответния стопански субект.
* В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

Участникът следва да зареди в системата <https://espd.eop.bg/espd-web/filter?lang=bg> създадения от възложителя XML файл, да попълни необходимите данни и да го изтегли (espd-response), след което ЕЕДОП в PDF формата следва да се подпише с електронен подпис от съответните лица.

**Важно!** Системата за еЕЕДОП е онлайн приложение и не може да съхранява данни, предвид което еЕЕДОП в XML или PDF формат винаги трябва да се запазва и да се съхранява локално на компютъра на потребителя.

**Предоставяне на еЕЕДОП при участие в процедури за възлагане на обществени поръчки**

Предоставянето на ЕЕДОП в електронен вид следва да бъде **цифрово подписан и приложен на подходящ оптичен носител към пакета документи за участие в процедурата.** Форматът, в който се предоставя документът следва да е PDF - подходящ за преглед и да не позволява редактиране на неговото съдържание.

Друга възможност за предоставяне е **чрез осигурен достъп по електронен път до изготвения и подписан електронно ЕЕДОП**. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на заявленията.

**Предложенията на участниците следва да не надвишават посочената максимална стойност за единична цена за меню, както и параметрите на ценообразуването й /цена храна и цена режийни разходи/. Участник, чиято единична цена на меню, надхвърля максималната стойност, ще бъде отстранен от участие в настоящата процедура.**

**При изготвяне на офертата всеки участник трябва да се придържа точно към обявените от възложителя условия. Отговорността за правилното разбиране на условията от обявлението и указанията за участие се носи единствено от участниците.**

**Участник, подал заявление за участие или оферта, които не отговарят на условията за представяне, включително за форма, начин и срок ще бъде отстранен на основание чл. 107, т. 5 от ЗОП.**